17.4.2023
SK
Úradný vestník Európskej únie
C 134/21
Žaloba podaná 2. marca 2023 – Konings/EUIPO – Manuel Busto Amandi (MAY GOLD) (Vec T-112/23) (2023/C 134/28) Jazyk, v ktorom bola podaná žaloba: angličtina Účastníci konania Žalobkyňa: Konings NV (Zonhoven, Belgicko) (v zastúpení: K. Neefs, S. de Potter a T. Beatens, advokáti) Žalovaný: Úrad Európskej únie pre duševné vlastníctvo (EUIPO) Ďalší účastník konania pred odvolacím senátom: Manuel Busto Amandi SA (Villaviciosa, Španielsko)
Údaje týkajúce sa konania pred EUIPO Majiteľ spornej ochrannej známky: ďalší účastník konania pred odvolacím senátom.
Dotknutá sporná ochranná známka: slovná ochranná známka Európskej únie MAY GOLD – ochranná známka Európskej únie č. 9 103 268.
Konanie pred EUIPO: konanie o výmaze.
Napadnuté rozhodnutie: rozhodnutie štvrtého odvolacieho senátu EUIPO z 28. novembra 2022 vo veci R 1778/2021-4.
Návrhy Žalobkyňa navrhuje, aby Všeobecný súd: — zrušil napadnuté rozhodnutie v rozsahu, v akom potvrdilo rozhodnutie zrušovacieho oddelenia o zamietnutí návrhu žalobkyne na výmaz ochrannej známky pre „nealkoholické nápoje, a to nealkoholické sýtené nápoje z ovocných štiav; ovocné nápoje a ovocné šťavy“, ktoré sú tovarmi zaradenými do triedy 32 Niceskej dohody, — uložil EUIPO povinnosť nahradiť trovy konania alebo subsidiárne, ak do konania vstúpi ďalší účastník konania, uložil ďalšiemu účastníkovi konania a EUIPO povinnosť spoločne nahradiť trovy konania, ktoré vynaložila žalobkyňa.
Uvádzané žalobné dôvody — porušenie článku 41 ods.
2 písm.
c) Charty, ako aj článku 18, článku 58 ods.
1 písm.
a) a článku 94 nariadenia Európskeho parlamentu a Rady (EÚ) 2017/1001, — porušenie článku 41 ods.
2 písm.
a) Charty, článku 70 ods.
2 a článku 94 ods.
1 nariadenia Európskeho parlamentu a Rady (EÚ) 2017/1001, ako aj článku 26 ods.
1 delegovaného nariadenia Komisie (EÚ) 2018/625, — porušenie článku 18, článku 58 ods.
1 písm.
a) a článku 94 nariadenia Európskeho parlamentu a Rady (EÚ) 2017/1001, ako aj článku 55 ods.
1 delegovaného nariadenia Komisie (EÚ) 2018/625.
Žaloba podaná 3. marca 2023 – Kantstraße Paris Bar/EUIPO – Superstudio21 (Bar Paris) (Vec T-117/23) (2023/C 134/29) Jazyk, v ktorom bola podaná žaloba: nemčina Účastníci konania Žalobkyňa: Kantstraße Paris Bar (Berlín, Nemecko) (v zastúpení: U. Hildebrandt a A. Wulff, Rechtsanwälte)